Neuvoston asetus (ETY) N:o 1521/89, annettu 1 päivänä kesäkuuta 1989, asetusten (ETY) N:o 2240/88 ja (ETY) N:o 2285/88 muuttamisesta sitruunoiden interventiokynnystä koskevien soveltamissääntöjen osalta



Virallinen lehti nro L 149 , 01/06/1989 s. 0001 - 0002

Suomenk. erityispainos Alue 3 Nide 29 s. 0094

Ruotsink. erityispainos Alue 3 Nide 29 s. 0094



NEUVOSTON ASETUS (ETY) N:o 1521/89, annettu 1 päivänä kesäkuuta 1989, asetusten (ETY) N:o 2240/88 ja (ETY) N:o 2285/88 muuttamisesta sitruunoiden interventiokynnystä koskevien soveltamissääntöjen osalta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon hedelmä- ja vihannesalan yhteisestä markkinajärjestelystä 18 päivänä toukokuuta 1972 annetun neuvoston asetuksen (ETY) N:o 1035/72(1), sellaisena kuin se on viimeksi muutettuna asetuksella (ETY) N:o 1119/89(2), ja erityisesti sen 16 b artiklan 3 kohdan, ottaa huomioon komission ehdotuksen, sekä katsoo, että hedelmä- ja vihannesalan yhteisestä markkinajärjestelystä annetun asetuksen (ETY) N:o 1035/72(3) 16 b artiklan soveltamissäännöistä persikoiden, sitruunoiden ja appelsiinien osalta 19 päivänä heinäkuuta 1988 annetussa neuvoston asetuksessa (ETY) N:o 2240/88 vahvistetaan sitruunoita koskeva interventiokynnys, jota sovelletaan yhteisössä, sellaisena kuin se oli 31 päivänä joulukuuta 1985, samassa asetuksessa säädetään perus- ja ostohintojen alentamisesta seuraavan markkinointivuoden aikana, jos interventioon tarjotut sitruunamäärät ylittävät interventiokynnyksen yhden markkinointivuoden aikana; asetuksen (ETY) N:o 1035/72 16 b artiklan 4 kohdassa säädetään, että komission on todettava interventiokynnysten ylitykset hyvissä ajoin ennen vetämisille säädetyn ajan alkua, sitruunoiden perushintaa ja ostohintaa sovelletaan 1 päivästä kesäkuuta 31 päivään toukokuuta ja vetämisiä voi tapahtua milloin tahansa tänä aikana, on oltava riittävästi aikaan sen toteamiseksi, onko sitruunoiden interventiokynnys mahdollisesti ylitetty ja mitkä ovat ylityksen seuraukset seuraavan vuoden perus- ja ostohintaan; interventiokynnyksen ylittyminen olisi kuitenkin todettava asetuksen (ETY) N:o 1035/72 16 b artiklan 1 kohdan ensimmäisen alakohdan mukaisesti markkinointivuoden kanssa päällekkäisen peräkkäisen 12 kuukauden ajalta, ja sitruunoiden interventiokynnyksen vahvistamisesta Espanjassa markkinointivuodelle 1988/1989 19 päivänä heinäkuuta 1988 annetussa neuvoston asetuksessa (ETY) N:o 2285/88(4) noudatetaan interventiokynnyksen ylittämisen seurausten määrittelyssä niitä perusteita, joita sovelletaan kymmenen jäsenen yhteisössä; tätä asetusta olisi kuitenkin muutettava vastaavasti, ON ANTANUT TÄMÄN ASETUKSEN: 1 artikla Muutetaan asetuksen (ETY) N:o 2240/88 2 artikla seuraavasti: 1 Olemassa olevasta tekstistä tulee 1 kohta. 2 Lisätään kohta seuraavasti: "Sitruunoiden osalta todetaan kaikki tietyn markkinointivuoden aikana mahdolliset interventiokynnyksen ylitykset kuitenkin markkinointivuoden kanssa päällekkäisen peräkkäisen 12 kuukauden ajalta." 2 artikla Korvataan asetuksen (ETY) N:o 2285/88 2 artikla seuraavasti: "2 artikla Jos interventioon tarjotut sitruunamäärät Espanjassa ylittävät 1 artiklassa määritellyn interventiokynnyksen 12 peräkkäisen kuukauden ajan, vähennetään Espanjassa markkinointivuonna 1989/1990 sovellettavia virallisia hintoja yhdellä prosentilla kutakin 4 300 tonnin ylitystä kohden." 3 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 1 päivänä kesäkuuta 1989. Neuvoston puolesta puheenjohtaja J. GARCIA VARGAS (1) EYVL N:o L 118, 20.5.1972, s. 1 (2) EYVL N:o L 118, 29.4.1989, s. 12 (3) EYVL N:o L 198, 26.7.1988, s. 9 (4) EYVL N:o L 201, 27.7.1988, s. 1